***Kételyek***

Ülök a szobában, és kattog a fejem,

Uram- hát mi a terved velem?

Te vagy az, ki soha el nem hagy,

Még bűnös emberként is velem vagy.

Hibákat követek el nap mint nap,

Te mégsem engeded el azt a bűnös kezet,

S Uram még azt is tudod, hogy hányszor gyaláztam neved.

Estem kísértésekbe, hisz ember vagyok,

Csábított a fiatalság vágya,

Csábított a gonosz Sátán útjára.

De nem! Uram nem hagytalak el!

Néha meg megbillent a hitem,

De akkor, Te erősen megfogtad a kezem.

Este volt, már korom sötét,

Az idő tíz óra felé járt, feküdtem az ágyon,

És olvastam a Bibliát.

Olvastam, hisz olvasnom kellett.

Azt hittem, hogy küldesz valami jelet.

De nem így volt, vagy csak nem lát a bűnös szemem?

Másnap felkeltem, este furcsa álmot láttam.

A templomban ültem, és vágyakozva vártam.

Ezt éreztem reggel, de az álmot tovább nem láttam.

Válaszokat akartam.

Így felöltöztem, és a polcról az énekeskönyvet a kezembe vettem…

S elindultam a templom felé.

A harang hangosan kondult, akaratom ellenére az eső is megindult.

Leültem a padba, amely oly ismerős volt nekem,

S csendesen hallgattam végig az énekeket.

Megjött a pap és beszélni kezdett.

Hirtelen valami csodás érzés fogta el a lelkem.

Tudtam Uram, hogy mit akarsz Te tőlem,

Rájöttem, hogy milyen sötét is az én lelkem.

Ettől a naptól fogva más ember lettem!

Tiéd volt már az életem, és Tiéd volt a szívem.

Elmúltak a kételyek, mik naponként gyötörtek.

Istenem már csak áldani tudom a te szent, dicső neved!

Molnár Kinga, Kisbégány